cyanic-selkie/wikianc huggingface dataset:
PGA (golf)
Mange forbund er delt i en divisjon for klubbproer, som arbeider som instruktører i golfklubber, og en divisjon for turneringsspillere, som tjener til livets opphold ved å delta i turneringer. I noen tilfeller er turneringsavdelingen skilt helt ut av forbundet og etablert som en selvstendig organisasjon. Eksempler på dette er PGA European Tour, som ble skilt ut av det britiske forbundet, og PGA TOUR, som arrangerer turneringer i USA.
Eirin Jansen
Eirin Jansen (eller Eirin Jansen Hallangen-Lake) (født 8. januar 1978 i Oslo) er en norsk skuespillerinne som jobber internasjonalt med film, TV og teater. Hun har en mastergrad i acting fra Rose Bruford College i London, og er også utdannet ved Nordisk Institutt for Scene og Studio i Oslo. Hun jobber hovedsakelig i Storbritannia, men startet skuespillerkarrieren i NRKs serie Borgen skole, da hun var ti år gammel. Som barn var hun også med i Midt i smørøyet.
Hun har spilt på scener som John F. Kennedy Center for the Performing Arts i Washington, D.C., The Young Vic i London, The Royal Lyceum Theatre i Edinburgh, i tillegg til Nationaltheatret og Det norske teatret i Oslo.
Hun driver også kunstfirmaet Hallangen art og står bak kunstprosjekter som Mankey Monkey i Liverpool 2009-2010.
Hun giftet seg med kunstneren David John Hallangen-Lake i 2005.
FN-bygningen
FN-bygningen (også kjent som FNs sekretariatsbygning) i New York City står som et landemerke i Turtle Bay på Manhattans østside, med utsikt mot East River. Hovedkvarteret har adressen United Nations Plaza 760 og ligger langs First Avenue mellom 42nd Street og 48th Street. Bygningen stod ferdig i 1952 etter tegninger av den amerikanske arkitekt Wallace K. Harrison som prosjektleder i samarbeid med en rekke internasjonalt anerkjente arkitekter som rådgivere, blant dem Oscar Niemeyer fra Brasil og Le Corbusier fra Frankrike, som hadde størst innflytelse på utformingen av anlegget. Foran den 39 etasjer høye bygningen står nesten 200 flaggstenger, hvor medlemslandenes flagg står i alfabetisk rekkefølge. 5 000 mennesker arbeider der.
FNs hovedkvarter inkluderer tre større bygninger:
Området blir definert som internasjonalt og nøytralt territorium.
Fra 1946 til 1950 holdt den nystartede generalforsamlingen i FN til i bygningen som i dag rommer Queens Museum.
Norske bidrag til bygget
Da bygget var under planlegging og FN ble ledet av nordmannen Trygve Lie ble de skandinaviske landene bedt om å donere og utsmykke hvert sitt rom. Norge fikk tildelt salen der Sikkerhetsrådet har sine møter. Rommet ble utformet av arkitekten Arnstein Arneberg, kunstneren Per Krogh laget veggmaleriet som henger rett bak det hesteskoformede møtebordet, mens Else Poulson designet tapetet.
Det er også brukt marmor fra Fauske i bygget, ikke minst synlig fra møter i generalforsamlingen hvor de grønne marmorflisene blir bakgrunn for talerstolen.
Signe Helene Mæland
Signe Helene Mæland (født 12. juni 1945) er pensjonert oberst i Frelsesarmeen i Norge. Hun ble født på Hognestad i Time kommune og ble gift med Erling Mæland i 1965. Hun har sammen med sin ektemann vært leder ved flere korps i England og Norge, for eksempel Torquay korps, Tempelet korps, Kristiansand korps og Stavanger korps. Hun har også vært husmor ved offiserskolen i Asker, divisjons og territorial sekretær for Frelsesarmeens kvinneorganisasjon samt president for Frelsesarmeens kvinneorganisasjon i Danmark. Hun er nå pensjonist, og bor på Jæren
Alf Prøysens beste barneviser
Alf Prøysens beste barneviser er et musikkalbum med Alf Prøysen, utgitt i 1970.
Albumet ble utgitt på nytt i 1996.
Maurice Matthews
Maurice Kershaw Matthews (født 21. juni 1889, død 20. juni 1937) var en britisk skytter som deltok i de olympiske leker 1908 i London.
The Crow: Wicked Prayer
The Crow: Wicked Prayer er den fjerde filmen basert på tegneserien The Crow av James O'Barr. Den ble regissert av Lance Mungia, og var inspirert av Norman Partridges roman. Filmen ble vist i èn uke på kino i Seattle i Washington, før den ble lansert direkte på video den 19. juli 2005. Den opprinnelige The Crow hadde en tilhengerskare og fikk kultstatus, mens oppfølgerne har alle fått dårlig mottakelse.
Handling
Filmen har handling fra det sydvestlige Amerika, og forteller historien til tidligere straffedømte og sosialt utstøtte Jimmy Cuervo. Jimmy, som er forhatt av de fleste i det lokale samfunnet, planlegger å forlate byen så snart prøvetiden hans er over. Han planlegger også å ta med seg sin store kjærlighet, Lily. Disse planene blir endret da Luc Crash og Lola Byrne, lederne i den lokale satanistgjengen, tar livet av Lily for å bruke de blå øynene hennes i et rituale som skal gjøre Luc til djevelens reinkarnasjon. Jimmy, som blir myrdet sammen med Lily, kommer tilbake fra de døde som en udødelig hevner som skal ta hevn på den satanistiske gjengen. For å bli gjenforent med Lily må han stå ansikt til ansikt med djevelen for å stoppe de onde planene til Luc og Lola.
Hwang Woo-jin
Hwang Woo-jin (født 8. mai 1990) er en sørkoreansk moderne femkjemper. Han representerte landet sitt under Sommer-OL 2012 i London, der han ble nummer 34.
Villaspeciosa
Villaspeciosa (sardisk: Biddaspitziòsa) er en italiensk kommune i provinsen Sud Sardegna i regionen Sardinia. Den har 2 570 innbyggere og ligger rundt 7 meter over havet.
Diamanter (album)
Diamanter er en samleplate med Alf Prøysen, utgitt i 2006.
Gasterocercus
Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.
Mathilde Tybring-Gjedde
Mathilde Tybring-Gjedde (født 15. desember 1992) er en norsk politiker for Høyre. Hun har vært innvalgt på Stortinget fra Oslo siden 2021 og var fast møtende vara for Ine Marie Eriksen Søreide i perioden 2017 til 2021. I perioden 2021–2025 er hun medlem av Stortinget energi- og miljøkomité.
Politiske verv
Hun var medlem av Unge Høyres sentralstyre fra 2014 til 2016 og satt i Oslo bystyre fra 2015 til 2019.
Utdannelse
Hun gjennomførte videregående skole ved Oslo katedralskole. Hun har en bachelorgrad i filosofi, politikk og økonomi (FPØ) fra Warwick University og holder på med en master i rettsvitenskap ved Universitetet i Oslo.
Familie
Hun er datter av Fremskrittsparti-politikeren Christian Tybring-Gjedde og Randi Myklebust.
Megoleria
Megoleria er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent to arter som lever i den Neotropiske region (Sør- og Mellom-Amerika).
Utseende
Ganske store arter. Vingene er hvitaktige med bredt brune kanter.
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Larvene lever på planter i familien Gesneriaceae.
Utbredelse
Slekten er utbredt i Colombia, Ecuador og Peru.
Aphanosperma
Aphanosperma er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, langstrakte, gulbrune trebukker. Antennene er omtrent så lange som kroppen. Pronotum er sylindrisk med en tann midt på hver sidekant, dekkvingene langstrakte og jevnbrede.
Utbredelse
Slekten er utbredt i Australia.
Knut Johannesen
Knut «Kupper'n» Johannesen (født 6. november 1933 i Oslo) er en norsk tidligere skøyteløper. Han regnes som en av de største profilene innen norsk vinteridrett og flere av hans fyndord er gått inn i det norske språket. Han representerte Arbeidernes Skøyteklubb (ASK) som aktiv løper.
Fyndord
Johannesens navn blir gjerne knyttet til fyndordene «Sølv er nederlag» og «To indre og vekk me'n!», hvorav det siste ofte urettmessig blir tilskrevet Hjalmar Andersen.
«Kupper'n skrid i Squaw Valley»
Olav H. Hauges dikt:
David Live
David Live er David Bowies første konsertalbum og ble utgitt i 1974. Platen er innspilt i USA under Diamond Dogs turneen. Albumet gjenspeiler Bowie i overgangen mellom glamrockperioden som Ziggy Stardust/Aladdin Sane til den mer soulinspirerte Young Americans som kom ut året etter.
Knut Johannesen
«Kupper'n skrid i Squaw Valley»
Eg har òg teke premi på skeisor, eg vart
Oldham County
Oldham County er navnet på to fylker i USA:
David Live
Albumet er spilt inn 8.– 12. juli 1974 ved Tower Theatre i Philadelphia, USA. Opptakene var vanskelige, og en del av koringen og saksofonen måtte overdubbes i studio senere. Den ferdige utgaven av albumet har blitt kritisert for Bowies rearrangmenter av sangene og for dårlig kvalitet på vokal. Albumet kom på 2.-plass på listene i Storbritannia og på 8.-plass i USA. David Live lå fem uker på VG-lista i Norge med en 12.-plass som beste plassering.
Singler
Singelen «Knock on Wood» med B-siden «Panic in Detroit» ble gitt ut 14. september 1974. Singelen inneholder live-versjoner av sangene fra ”the Tower of Philadelphia” 14. juli 1974.
Knut Johannesen
«Kupper'n skrid i Squaw Valley»
nummer fire i eit skulerenn
David Live
Andre utgivelser
Albumet har blitt utgitt i forskjellige formater.
Knut Johannesen
«Kupper'n skrid i Squaw Valley»
då eg var åtte, etter han Leiv.
David Live
CD: Rykodisc
Bonusspor fra Rykodiscs utgivelse fra 1990
Knut Johannesen
«Kupper'n skrid i Squaw Valley»
Men dei hine hadde stålsette skeisor,
og eg berre jarn.
Eg hadde kjøpt mine hjå urmakaren,
David Live
Plasseringer
Album Singel
Knut Johannesen
«Kupper'n skrid i Squaw Valley»
største snablane.
Men no skrid Kupper'n i Squaw Valley!
Eg har ikkje tenkt å gå nokon 10 000 m,
men ordi fær ein djervare sving,
og ho mor grip fastare um staven.
Verdensrekorder
Liste over offisielle verdensrekordnoteringer gjort av Knut Johannesen.
Norgesrekorder
Liste over offisielle norgesrekordnoteringer gjort av Knut Johannesen.
Villaurbana
Villaurbana (sardisk: Biddobràna) er en italiensk kommune i provinsen Oristano i regionen Sardinia. Den har 1 643 innbyggere og ligger rundt 110 meter over havet.
Rune J. Skjælaaen
Rune Johan Skjælaaen (født 23. januar 1954 i Bergen) er en norsk politiker (Sp). Han var innvalgt på Stortinget fra Hordaland fra 2001 til 2009 og var parlamentarisk leder for Senterpartiets stortingsgrppe fra juni 2008 til september 2009.
Skjælaaen tok eksamen artium ved U. Phils skole, engelsklinje m/musikk 1970-1973 og cand.theol. ved Det teologiske menighetsfakultet 1974-1981, derpå eksamen praktisk teologisk seminar ved Menighetsfakultetet 1982, veilederutdanning ved Senter Diakoni og Veiledning 1997 og grunn- og videregående pastoralklinisk utdanning 1998-1999.
Skjælaaen var feltprest ved Akershus festning / Slottskirke 1983, menighetsprest i Sund prestegjeld 1983-1993, prosjektleder ved frivillighetssentral 1992-1993 og sykehusprest ved Diakonissehjemmets sykehus 1993-2001.
Han er onkel til tidligere Brann-spiller Eirik Skjælaaen.
Needham Market
Needham Market er en by i Suffolk, England. Den vokste opp rundt ullindustrien i middelalderen. Fra 1663 til 1665 ble den rammet av flere pestepidemier, som førte til at den ble avskåret fra omverdenen, og det tok lang tid før den kom seg igjen.
Blant severdigheter finner man sognekirken fra det 15. århundre og Limes Hotel som var en laugshall i middelalderen. Needham Lake er et tidligere leirtak hvor det har blitt anlagt en kunstig innsjø, med rik fauna og en rekke fritidstilbud.
Jernbanelinjen East Anglia Main Line går gjennom byen, og det er via denne togforbindelse til Ipswich og Stowmarket. Hovedveien A45 (nå A14) gikk tidligere gjennom byen, men i 1970-årene ble den lagt i en ringvei utenom. Byen har dermed gode veiforbindelser, men slipper samtidig for mye trafikk gjennom hovedgatene.
Byen Needham i Massachusetts er oppkalt etter Needham Market.
Radioåret 1930
Radioåret 1930 er en oversikt over hendelser, radioprogram, fødte og avdøde personer med tilknytning til radio i 1930.
Du ska få en dag i mårå
Du ska få en dag i mårå er en samleplate med Alf Prøysen, utgitt i 1971.
Prosopocoilus spectabilis
Prosopocoilus spectabilis er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannene 27-49 millimeter), kraftig, blank, svart hjortebille med oransje sideflekker på pronotum og dekkvinger. Store hanner har lange, krumme kjever med tenner bare i den ytre delen. Hodet er uten påfallende kjøler eller knøler, pannen foran bredt, U-formet innbuktet med et lite, kort framspring i midten. Antennene har en tre-leddet vifte. Pronotum er betydelig bredere enn langt, rundet. Undersiden er svart med oransje flekker bak mellomhoftene. Hunnen er mindre og mer bred og oval enn hannen, uten forstørrede kjever, svært blank. Hodet er grovt og kraftig punktert.
John Logie Baird
John Logie Baird (født 14. august 1888 i Helensburgh i Skottland, død 14. juni 1946 i Bexhill-on-Sea i Sussex i England) var en britisk forsker/oppfinner og forretningsmann. Han var den første som klarte å lage en TV som kunne vise bevegelige bilder. Demonstrasjonen fant sted i Frith Street i London 26. januar 1926. Teknikken inneholdt mye mekanikk og ble senere erstattet av elektroniske løsninger.
Prosopocoilus spectabilis
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
John Logie Baird
Den australske TV-prisen Logie Awards er oppkalt etter Logie Baird på grunn av hans innsats knyttet til oppfinnelsen av TV.
Bakgrunn
Baird var den yngste av fire barn. Faren var John Baird, som var pastor i Church of Scotland i den lokale menighet St Bride's Church. Moren var Jessie Morrison Inglis, som var blitt foreldreløs i ung alder fra en familie av rike skibsbyggere fra Glasgow.
Han studerte blant annet ved Scotland Technical College og University of Glasgow. Studiene ble avbrutt av første verdenskrig og han tok aldri noen eksamen. Han meldte seg til militærtjeneste tidlig i 1915 i British Army, men ble klassifisert som stridsudyktig. Han tok da arbeide for Clyde Valley Electrical Power Company, som produserte ammunisjon.
Forskning, oppfinnelser
Baird klarte i 1925 å vise bevegelige bilder av en buktalers dukke. Året derpå ble de første bildene sendt offentlig på varehuset Selfridges i London.
I 1927 sendte Baird et signal via telefonlinje mellom London og Glasgow. Han startet Baird Television Development Company Ltd, som i 1928 lyktes i å sende det første transatlantiske TV-signalet fra London til Hartsdale i staten New York i USA. Selskapet produserte senere det første programmet for BBC. Baird klarte også å sende direkte fra Epsom-derbyen i 1931.
BBC benyttet Bairds teknikk mellom 1929 og 1937, da den ble erstattet av en teknikk beskrevet av A.A. Campbell-Swinton og senere utviklet av Philo Farnsworth og Vladimir Zworykin. Bairds utallige utviklinger omfatter også en enkel videoutrustning, som han kalte Phonovision, bestående av en 78-plate med 30 linjer videosignal. Han arbeidet også med fiberoptikk, infrarødt lys, radar og forskjellige radiosystemer. Arbeidet med radar er omdiskutert ettersom knapt noe er kommet til allmennhetens kjennskap da den britiske regjeringen trolg støttet annen forskning da Baird arbeidet med dette. Baird søkte i 1926 om patent for «en anordning som viser reflekterede radiobølger».
Baird demonstrerte i 1928 den første sendingen av fargefjernsyn. I 1932 viste han den første sendingen i ultrakortbølge. I 1941 demonstrerte han et TV-system med 600 linjer og han viste storbilde-TV i London, Berlin, Paris og Stockholm.
Baird døde i Bexhill-on-Sea i Sussex i England i 1946 etter et slag.
Nadja Wenger
Nadja Wenger (født 27. mai 1991) er en sveitsisk rulleskøyteløper og skøyteløper.
Nadja Wenger er en eldre søster av rulleskøyteløperen og skøyteløperen Livio Wenger.
Svartlind
Svartlind (Tilia americana) er et løvfellende tre i lindeslekta som vokser i østlige Nord-Amerika.
Antall lindearter i Nord-Amerika er omstridt. I Flora of North America anerkjennes bare én art, Tilia americana. Silvics of North America har tre arter, T. americana, T. caroliniana og T. heterophylla. I denne artikkelen følges Piggot (2012) som anerkjenner to arter. Den andre er amerikasølvlind (T. caroliniana).
Svartlind blir 23–40 m høy med en stammediameter på 91–122 cm. Rekordtrær kan ha en høyde på 43 m og en stammediameter på 137 cm. Trærne kan bli mer enn 200 år gamle. Barken er mørkebrun, eller av og til grå, og knudrete. Knoppene er eplegrønne, glatte og eggformede.
Svartlind vokser sammen med andre treslag og danner sjelden rene bestander. Den er dominerende bare i én skogtype, blandingsskog med sukkerlønn, som forekommer i sørøstlige Canada og nordøstlige USA. Andre trær i disse skogene er kvitask, rødeik, virginiahumlebøk, rødlønn og kvitalm. I andre skogtyper har svartlind underordnet betydning.
Nordgrensen for utbredelsen strekker seg fra sørvestlige New Brunswick og New England gjennom Québec og Ontario til den sørøstlige Manitoba. Vestgrensen går gjennom østlige Nord-Dakota, Sør-Dakota, Nebraska og Kansas til nordøstlige Oklahoma. Sørgrensen går gjennom nordlige Arkansas, Tennessee og vestlige Nord-Carolina og deretter nordøstover til New Jersey.
Hong-Gou-kanalen
Hong-Gou-kanalen i Kina var den eldste kunstige vannvei konstruert i menneskehetens historie. Den ble antagelig bygd på 500-tallet f.Kr., to hundre år før de første deler av Keiserkanalen ble bygd.
Kanalen skapte en forbindelse mellom Den gule flod og elven Huai He. Den ble benyttet frem til Yuan-dynastiets tid (1279–1368).
Zeddiani
Zeddiani (sardisk: Tzeddiàni) er en italiensk kommune i provinsen Oristano i regionen Sardinia. Den har 1 151 innbyggere og ligger rundt 10 meter over havet.
Juan Carlos Maccarone
Juan Carlos Maccarone (født 19. oktober 1940 i Buenos Aires i Argentina, død 29. mars 2015 i Don Orione) var en argentinsk katolsk prelat og biskop.
I 1996 ble han biskop av bispedømmet Chascomús. Den 18. februar 1999 ble biskop Maccarone utnevcnt til biskop av Santiago del Estero.
I 2005 fremkom det en video som viste Maccarone som hadde sex med en 23 år gammel mann, som var hans sjåfør. Maccarone søkte om avskjed som biskop den 19. august 2005, og søknaden ble umiddelbart innvilget av pave Benedikt XVI.
Episkopalgenealogi
Hans episkopalgenealogi er:
Kondor (andre betydninger)
Kondor og Condor kan ha flere betydninger:
Jesu Hjertekirken i Songjiang
Jesu Hjertekirken i Songjiang er en katolsk kirke i bispedømmet Shanghai i Kina. Den ligger i Songjiang-distriktet. Kirken ble bygd i 1658 for midler donert av Candida Xu, barnebarn av den mer kjente Paul Xu Guangqi. Bygningen ble ødelagt i 1872, men umiddelbart gjenoppbygd i den form som den har i dag (2008). Mens kirkns eksteriør er en blanding av østlig og vestlig byggestil, minner kirkens indre mest om stilen inne i et gammelt kinesisk palass.
Kirken ble stengt under kulturrevolusjonen, men ble gjenåpnet i juni 1993.
Zerfaliu
Zerfaliu (sardisk: Tzorfolìu) er en italiensk kommune i provinsen Oristano i regionen Sardinia. Den har 1 092 innbyggere og ligger rundt 15 meter over havet.
Kausalitet
Kausalitet eller årsakssammenheng er forholdet mellom årsak og virkning. Ifølge David Hume har årsaksrelasjoner tre hovedkjennetegn:
Eksempel på en deterministisk kausal relasjon:
Kausalitet og korrelasjon
En vanlig måte å prøve å fastslå kausalitet på er ved å undersøke korrelasjoner, altså statistiske sammenhenger i data. Korrelasjoner kan hjelpe med å avklare kausalitet, men kan også gi et inntrykk av at det finnes årsakssammenhenger selv når dette ikke er tilfellet.
Når man bruker kvantitativ metoder vil man da prøve å undersøke alternative forklaringer til statistiske sammenhenger for å prøve og få klarhet i om man faktisk står overfor en årsaksrelasjon og i tilfelle hvordan denne opererer. For eksempel kan korrelasjon være et resultat av spuriøs sammenhenger og kan derfor lett forlede en til å anta kausalitet når det egentlig er andre bakenforliggende årsaker som påvirker. Simpsons paradoks er et eksempel på dette. Videre kan kausale mekanismer være kontekstfølsomme slik at A kun påvirker B under visse omstendigheter (for eksempel tennes en fyrstikk når den gnisses mot en tennsats, men bare dersom den er tørr). I noen sammenhenger kan det også være usikkert i hvilken retning årsakspilen går, for eksempel om det er det slik at lønnsnivået påvirker pris, eller om det er prisene som påvirker lønnsnivået. Innen et feedback-system kan begge påstander være riktige samtidig, det er da snakk om en sirkulær kausalitet. Man kan også ved hjelp av sannsynlighetsteoretiske metoder oppdage at det som fremstår som sammenhenger kan være resultat av rene tilfeldigheter.
Akkurat som at korrelasjon ikke trenger å bety kausalitet, betyr ikke nødvendigvis fravær av korrelasjon at det ikke finnes årsakssammenhenger da det kan være bakenforliggende variabler som forstyrrer resultatet og får det til å fremstå som uten sammenhenger til tross for at det finnes årsaksrelasjoner.
Det pavelige universitet Antonianum
Det pavelige universitet Antonianum (latin: Pontificia Universitas Antonianum, italiensk: Pontificia Università Antonianum) er en ordenshøyskole drevet av fransiskanerne (OFM) i rione Esquilino i Roma.
Historikk
Det var fransiskanernes generalminister Bernardino Del Vago da Portogruaro (aktiv i embetet 1869-1889) som i 1883 tok initiativet til å bygge et nytt, katolsk kollegium. Det nye lærestedet ble innviet den 20. november 1890, som Collegium Sancti Antonii Patavini in Urbe. Navnet ble endret ved dekret 17. mai 1933 av pave Pius XI til Athenaeum Antonianum de Urbe. Institusjonen fikk da lov til å tildele avgangsstudenter akademiske grader. Den 14. juni 1938 fikk det status som pavelig lærested. Den 11. januar 2005 ga pave Johannes Paul II lærestedet tillatelse til å kalle seg «pavelig universitet».
I bygningskomplekset ligger basilica minor Sant'Antonio da Padova in Via Merulana og noen andre institusjoner, som Det internasjonale marianske pavlige akademi, Collegio Internazionale S. Antonio (CISA) og Fraternità Gabriele Allegra.
Universitetet
De fleste studentene er menn som tilhører fransiskanerordenen (OFM), kapusinerordenen eller de konventuelle fransiskanerne, men også kvinner fra ulike katolske ordener studerer ved Antonianum-universitetet. Også lekfolk kan opptas som studenter.
Studietilbudet har utgangspunkt i katolsk teologi og filosofi samt beslektede fagområder, som dogmatikk, mariologi og spiritualitet.
Simen Wangberg
Simen Søraunet Wangberg (født 6. mai 1991 i Trondheim) er en norsk fotballspiller som spiller for Stabæk Fotball.
Wangberg har tidligere spilt for og bydelsklubben Nidelv IL i Trondheim. Wangberg har også en rekke kamper for aldersbestemte landslag.
Rosenborg
I oktober 2009 var også Wangberg med på å vinne NM G19 Telenor Cup med Rosenborgs juniorlag som slo Stabæk 3-1 i finalen som ble spilt i Telenor Arena i Bærum.
2010-sesongen
I Tippeligaen 2010 spilte Wangberg tre kamper fra start for RBK, noe som igjen holdt til at Wangberg ble seriemester med Rosenborg for andre år på rad. I august 2010 debuterte Wangberg i en europacup-kamp for RBK, da han startet den siste og avgjørende playoff-kampen om en plass i Mesterligaen mot FC København i Parken, en kamp som RBK tapte 1-0.
I oktober 2010 forlenget Wangberg kontrakten sin med RBK til å gjelde ut 2013-sesongen.
2011-sesongen
I april 2011 ble Wangberg lånt ut til Adeccoliga-klubben for å få spilletid. Wangberg spilte seks kamper i Adeccoligaen før han returnerte til RBK i mai 2011. I Tippeligaen 2011 spilte Wangberg åtte kamper for Rosenborg, som til slutt endte på en 3.-plass i serien. Wangberg var også på banen i fem europacup-kamper for RBK.
I august 2011 ble det oppstyr da Wangberg scoret et mål med hånden i hjemmekampen mot i Tippeligaen. Wangberg utlignet til 1-1 med sin handsscoring, og Rosenborg vant til slutt kampen 3-1 etter to scoringer av Rade Prica.
2012-sesongen
Wangberg spilte 10 kamper i Tippeligaen for Rosenborg i 2012-sesongen, men i sin fjerde sesong i A-stallen var han ennå ikke et førstevalg på én av to stopperplasser i RBK. Da Tore Reginiussen ble hentet til Rosenborg sommeren 2012 ga Wangberg beskjed til RBK-ledelsen om at han ønsket å finne seg en ny klubb.
13. august 2012 ble det presentert at Simen Wangberg ble kjøpt av, og at trønderen signerte en kontrakt med varighet ut 2014-sesongen. Wangberg endte dermed på 42 offisielle kamper og to scoringer for Rosenborg i løpet av sin tid i klubben.
Brann
Simen Wangberg debuterte for Sportsklubben Brann i cupkampen mot Strømsgodset på Brann Stadion den 19. august 2012.
I løpet av høsten 2012 spilte Wangberg 11 obligatoriske kamper for Brann, og han scoret også sitt første mål for klubben i 4-1-seieren over Molde på Brann Stadion.
2013-sesongen
Wangberg fikk en vanskelig start på 2013-sesongen da han skadet seg i en treningskamp under Branns treningsleir på Gran Canaria i februar. Han var tilbake på banen og spilte hele kampen da Brann tapte 4-0 borte mot RBK i 2. serierunde, men han fikk et tilbakeslag på trening i uken som fulgte og var ute av spill helt frem til august 2013.
Per oktober 2013 hadde Wangberg spilt seks seriekamper for Brann i 2013-sesongen.
Aldersbestemte landslag
Wangberg debuterte som norsk landslagsspiller for Norges G17-landslag den 17. juli 2008, i en kamp der Norge tapte 2-1 for Wales.
Wangberg har siden debuten i 2008 spilt kamper for G17-, G18-, G19-, U21-, og U23-landslagene til Norge. Totalt har han spilt 24 kamper og scoret 4 mål for aldersbestemte landslag.
Begby Idrettslag
Begby Idrettslag (stiftet i 1980) er et norsk idrettslag fra tettstedet Begby i Fredrikstad. Idrettslaget er i hovedsak en fotballklubb, og klubbens A-lag spiller i 5. divisjon.
Criocerinus
Criocerinus er en slekt av biller som tilhører familien trebukker (Cerambycidae).
Begby Idrettslag
16. august 2008 stod Begbys nye kunstgressbane klar. Innvielsen ble markert med tog rundt «Moen-feltet». Etterpå foretok ordfører Eva Kristin Andersen avspark på den nye banen. I 2018 hadde Idrettsavdelingen i Fredrikstad kommune (FRID) planer om å rehabilitere kunstgressbanen i 2019.
Criocerinus
Utseende
Middelsstore, brede, blankt røde trebukker. Antennene, lårenes spiss, legger og føtter er svarte. Artene ligner overflatisk på liljebiller (slekten Lilioceris), men er ikke besleketet med disse. Antennene er fortykket mot spissen, rundt to tredjedeler så lange som kroppen. Pronotum er klokkeformet, mye smalere enn de jevnbrede dekkvingene. Beina er middels lange, lårene litt fortykkede.
Utbredelse
Artene er endemiske for Madagaskar.
Erich Köhler
Erich Köhler (født 27. juni 1892 i Erfurt; død 23. oktober 1958 i Wiesbaden) var en tysk politiker for CDU og den første president i Forbundsdagen.
Köhler var under Weimarrepublikken aktiv i DVP. Da han var gift med en jødisk kvinne ble han i 1933 av nazistene fratatt sitt arbeid og alle politiske verv. I 1945 deltok han i grunnleggelsen av CDU og var partiets leder i Hessens landdag. Köhler ble i 1949 valg til Forbundsdagens første president. Etter en tid ble han imidlertid rammet av et nervesammenbrudd og gikk av som forbundsdagspresident allerede etter ett år.
Han var soldat under første verdenskrig og mottok Jernkorset klasse 2.
Hopseidet
Hopseidet (nordsamisk: Nuorri) er et eid i Lebesby og Gamvik kommuner i Finnmark. Eidet er lavt og ca. 1 km bredt, og knytter Nordkinnhalvøya til resten av fastlandet. I vest fører Eidsfjorden til Laksefjorden, og i øst fører Hopsfjorden til Tanafjorden.
Veiforbindelsen til Nordkinnhalvøya, fylkesvei 888, passerer Hopseidet. Det er også vei fra Hopseidet til Skjånes på nordsiden av Hopsfjorden.
På slutten av den andre verdenskrig ble stedet kjent for drapene på Hopseidet etter at tyske spesialsoldater gikk til angrep på en observasjonspost og deretter henrettet 6 ubevæpnede fiskere.
Amro El-Geziry
Amro El-Geziry (født 19. november 1986) er en egyptisk moderne femkjemper. Han representerte landet sitt under Sommer-OL 2012 i London, der han ble nummer 33.
Under Sommer-OL 2020 i Tokyo som ble arrangert i 2021, ble han nummer 25.
White Noise (roman)
White Noise (Hvit støy på norsk) er den åttende romanen til Don DeLillo og ble publisert 21. januar 1985. Boken er på 326 sider og er et eksempel på postmoderne litteratur. Boken vant National Book Award samme året som den kom ut og førte med seg mye oppmerksomhet til et stort publikum. Time Magazine konkluderte med at romanen var en av de 100 beste engelskspråklige romanene som ble gitt ut mellom 1923 og 2005.
I boken utforsker forfatteren flere forskjellige temaer som kom frem fra midten til slutten av det 20. århundret. Eksempler på dette er frodig konsumerisme, mediametning, nyhetsintellektualisme, underjordiske konspirasjoner, oppløsningen og re-integrasjon av familien, og de potensielt positive dydene av menneskelig vold. Tittelen Hvit støy kan være en metafor som peker til samløpet av alle symptomene som er nevnt ovenfor.
Forfatteren ville egentlig at boken skulle hete Panasonic. Men dette var et registrert varemerke for et aksjeselskap som het Matsushita og forlaget som skulle trykke boken ville ikke bruke ordet Panasonic på dette grunnlaget.
Bengt Danielsson
Bengt Danielsson (født 6. juli 1921 i Krokek i Sverige, død 4. juli 1997 i Stockholm) var en svensk etnograf og forfatter. Han var dr.philos. (1955) og leder for det etnografiske museet i Stockholm (1967–1971).
Bengt Danielsson deltok i Thor Heyerdahls Kon-Tiki-ekspedisjon i 1947 og senere også flere andre ekspedisjoner i Stillehavet. Han giftet seg i 1948 og bosatte seg på Raroia, i Tuamotuøyene (1949–1952) og deretter på Tahiti i Fransk Polynesia. I 1955 ble han doktor ved Uppsala universitet med sin bok Work and Life on Raroia. I 1961 ble han Sveriges konsul i Fransk Polynesia, men på grunn av sin kritikk av de franske kjernevåpenprøvene på Mururoa ble han fratatt tittelen i 1978. Han har, sammen med sin kone Marie-Thérèse (1923–2003), utgitt flere bøker om Polynesia, blant annet en seksbinds studie om øyenes historie.
Danielsson har også gitt ut de populære barnebøkene om Kalle Villervalle. De ble senere filmet. Han ble tildelt Right Livelihood Award i 1991.
Danielsson og hans ektefelle protesterte aktivt mot Frankrikes kjernevåpenprøver i Mururoa-atollen. Deres datter Maruia (1952–1972) døde av kreft i svært ung alder, og ekteparet var overbevist om at dette hadde sammenheng med radioaktivitet som følge av prøvesprengningene.
Louis Saint-Laurent
I begynnelsen av andre verdenskrig ble Louis Saint-Laurent overtalt til å gå inn i regjeringen, han fikk et spesielt ansvar for at rekruttering av soldater ikke skulle skape tilsvarende polarisering mellom Quebec og de andre provinsene som rekrutteringen under første verdenskrig hadde ført til.
Referanser
<References/>
Glommasvingen skole
Glommasvingen skole er en barne- og ungdomsskole ved Korsmo ved Skarnes i Sør-Odal, som ble ferdigstilt og tatt i bruk høsten 2019.
I april 2016 vedtok kommunestyret i Sør-Odal å etablere en ny skole for alle trinn i grunnskolen for hele kommunen. Glommasvingen skole tok ved skolestart høsten 2019 over for kommunens fem grendeskoler Ullern skole, Disenå skole, Korsmo skole, Slåstad skole og Sander skole samt ungdomsskolen Sør-Odal ungdomsskole.
Kommunen arrangerte en navnekonkurranse der kreative elever kom med i underkant av 70 forslag.
Sjøvann
Sjøvannets gjennomsnittlige tetthet ved overflaten er 1,025 g/ml ved en temperatur av 4°C. Sjøvann er dermed tyngre enn ferskvann som maksimalt har en tetthet av 1,000 g/ml ved 4°C.
Sjøvannets frysepunkt avtar med økende saltholdighet og er omkring -2°C ved 35 g/l. Det kaldeste sjøvannet som har blitt målt var -2,6°C under isbremmen i Antarktis i 2010.
Havstrømmer
Vannet som synker ned, presser bunnvannet opp og ut til sidene. Det vannet som blir presset utover, blir til dypvannsstrømmer. De stedene hvor tungt vann synker ned, kalles brønnsoner. På overflaten skaper en kombinasjon av vind og corioliseffekten overflatestrømmer. Corioliseffekten vrir vannet 90° grader i forhold til vinden. Disse havstrømmene fører med seg varmt vann nordover og sørover, slik at varmen fra ekvator fordeles utover hele jorda. Fra nord- og sørpolen kommer det strømmer med kaldt vann som senker temperaturen ved ekvator.
Salinitet
Det aller meste sjøvannet holder mellom 3,1 % og 3,8 % salt, som tilføres gjennom forvitring av fjell, og vulkansk aktivitet. Saltinnholdet i havet varierer både i den vertikale vannsøylen og hvor det er geografisk. Ved polene vil saltinnholdet være noe høyere, da vannet som fryser til is etterlater saltet i det gjenværende vannet. Saltinnholdet vil være lavere ved et elveutløp med ferskvann eller ved utløpet av en isbre. Fordi salt er tyngre enn vann, blir vannet tyngre jo saltere det er. Det salteste åpne hav er Rødehavet med en kombinasjon av høy fordampning, lite nedbør, lite ferskvannstilførsel ved elver og bekker, og en innelukket sirkulasjon. I isolerte innsjøer som f.eks. Dødehavet kan saltholdigheten være betydelig høyere,
Overflatevannets tetthet varierer med temperatur og saltholdighet mellom 1,020 og 1,029 kg•m−3. I dyphavene, under stort trykk, kan tettheten være 1,050 kg•m−3 eller høyere. Sjøvannets pH er begrenset til intervallet mellom 7,5 og 8,4. Lydens hastighet i sjøvann varierer med temperatur, saltholdighet og trykk omkring 1.500 m/s.
Vannet blir også tyngre ned til 4°C. Når havvann fordamper blir saltet igjen i det vannet som ikke fordamper. Dette vannet blir da tyngre og synker ned til bunnen.
Geokjemisk forklaring
De vitenskapelige teoriene om sjøsaltets opprinnelse startet med Edmond Halley i 1715. Han antok da at salt og andre mineraler ble ført ut i havet ved elver etter at regnet hadde vasket det ut av grunnen. Etter å ha nådd havet ble disse saltene oppkonsentret ved at fordampning fjernet vann (jfr. Vannets kretsløp). Halley bemerket at de fleste innsjøene som ikke har utløp til havet (eksempelvis Dødehavet og Kaspihavet, se endorheisk bekken) har høyt saltinnhold. Halley betegnet denne prosessen «kontinental forvitring».
Halleys teori er delvis korrekt. I tillegg har natrium lekket ut fra havbunnen mens havene ble dannet. Forekomsten av det andre dominerende ionet, klorid, kommer fra jordens indre i form av saltsyre i vulkaner og varme kilder.
Havets saltinnhold har vært stabilt i flere milliarder år, sannsynligvis som følge av et kjemisk/tektonisk system der fjerning av salt er i balanse med det tilførte. Eksempler på sluk for natrium og klor er evaporitt-avsetning, avleiring i porevann, og reaksjoner med basalter i havbunnen. Siden havene første gang ble dannet har ikke natrium lenger lekket fra havbunnen, men er i stedet fanget i sedimentære lag under havet. En teori er at platetektonikk fører salt under kontinentenes landmasser, hvorfra det igjen lekker til overflaten.
Bygland (tettsted)
Bygland er det historiske sentrum i Bygland kommune i Setesdal i Agder fylke, og har gitt kommunen navn. Matrikkelgården Bygland er en av de sentrale gårdene i bygda sammen med Åkhus og Bygland prestegård. Stedet omtales gjerne lokalt som kirkebygda.
Bygda Bygland ligger ved utløpet av Kvålsåna, på østsiden og nær den nordre enden av Byglandsfjorden. Tettstedet hadde 232 innbyggere pr 1. januar 2018. I 2020 var folketallet sunket til under 200 og stedet tilfredsstilte ikke lenger SSBs krav til et tettsted. Bygda er administrasjonssenteret i Bygland kommune. Her ligger også Bygland kirke, Bygland oppvekstsenter, Byglandshallen, KVS Bygland, Bygland museum, Glashytta i Setesdal, Byglandsheimen (alders- og sjukeheim), Bygland folkebibliotek, bensinstasjon og butikker.
Riksvei 9 passerer Bygland sentrum ved fjorden. Fra sentrum går Jordalsvegen østover til gårdene Lidi, Jordalsbø og Skreland.
Wild Child
Wild Child er en tegneseriefigur skapt av John Byrne i 1983. Han har figurert både som superhelt og superskurk i Marvel Comics' tegneserier, særlig i Alpha Flight og X-Factor.
Handling
Kyle Gibney gikk gjennom en mutasjon i løpet av puberteten. Denne mutasjonen ga ham forbedrede fysiske evner, og økt regenereringshastighet. Han led også av et dyrisk freak-aktig utseende, noe som gjorde at foreldrene hans valgte å kaste ham ut av hjemmet deres. Han ble deretter hjemløs, og ble kidnappet av det konspiratoriske hemmelige imperiet - hvor han ble utsatt for eksperimenter som forandrer både sinn og kropp. Som konsekvens ble han psykisk ustabil, og utviklet langt mer voldelig og dyrisk oppførsel. I løpet av denne tiden ble Gibney kjent med Dr. Valerie Cooper, en amerikansk embedsmann som ikke var klar over det hemmelige imperiets sanne natur eller aktiviteter.
Gibney ble frigjort av Wyre, mannen som uforvarende hadde vært kilden til det genetiske materialet som ble brukt i mange av imperiets eksperimenter. Gibney (nå kjent som Wild Child) ble arrestert av militæret, og havnet hos Canadas hemmelige avdeling H. De hadde blant annet tilsyn med Alpha Flight-teamet. Flight-medlemmet Walter Langkowski, som ønsket å beskytte Wild Child mot militæret, plasserte ham i et team kalt Gamma Flight. Etter at Alpha Flight og de andre gruppene offisielt ble oppløst, ble Gibney rekruttert til å bli med i det første Omega Flight-teamet, en gruppe profesjonelle kriminelle.
Men kroppen hans begynner å mutere mot enda villere form, og degenererte til slutt til en nesten sinnsløs tilstand og ble rekruttert (enten villig, eller gjennom hjernevasking) av det nye Weapon X-teamet. I tillegg skjærer Sabretooth gjennom Kyles stemmebånd, og truet med å drepe ethvert medisinsk personell fra Weapon X som ønsket å operere ham. Dette gjør at han forblir stum. Aurora, som Wild Child tidligere hadde et forhold til, ble også rekruttert inn i dette samme teamet. Wild Child innledet til og med et forhold med den fryktelig vansirede direktøren for programmet som de er medlemmer av.
Zoedia
Zoedia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små til middelsstore (ofte ca. 10 millimeter), spinkle, brunlige trebukker. Antennene er tynne og omtrent så lange som kroppen. Hodet er noe bredere enn pronotum, som er mye lengre enn bredt, med en tann kidt på hver sidekant. Dekkvingene er smale og jevnbrede.
Utbredelse
De fleste av artene lever i Australia, men slekten er også representert på Ny-Guinea.
Reidar Djupedal
Reidar Djupedal (født 22. mars 1921 i Oslo, død 29. juli 1989) var professor i nordiske språk og litteratur ved Norges teknisk-naturvitenskapelige universitet.
Etter eksamen på engelsklinja ved Firda gymnas på Sandane i 1941, studerte Djupedal ved Universitetet i Oslo til høsten 1943. Da ble han arrestert og sendt til konsentrasjonsleiren Buchenwald, som én av de såkalte Tysklandsstudentene. Han kom hjem våren 1945, tok opp igjen studiene ved Universitetet i Oslo, og i 1950 tok han språklig-historisk embetseksamen.
I 1950-1951 arbeidet han med Norsk Ordbok. Fra 1951 til 1956 var han lektor i norsk ved Københavns Universitet, og fra 1962 til 1969 var han dosent i nordisk språkvitenskap ved Universitetet i Bergen. I 1969 ble han professor ved Norges lærerhøgskole, og satt i stillingen til han gikk av med pensjon i 1988.
Djupedal er spesielt kjent for arbeidet sitt med Ivar Aasen, blant annet gav han ut Aasens brev og dagbøker i tre bind, og sammen med Johannes Gjerdåker gav han også ut Aasens Norske ordsprog, og skrev et langt etterord til verket. Djupedals Aasen-samling er oppbevart på Aasentunet.
Djupedal skrev også mye om færøysk, Aasmund Olavsson Vinje, Dølen, samt norske folkeeventyr og lyrikk. Han var også opptatt av å gi Olea Crøger den oppmerksomheten han mente hun fortjente i innsamlingsarbeidet med norske folkeeventyr.
Reidar Djupedal var far til Øystein Djupedal.
Klar en klassiker
I programmet ble det spilt utdrag fra tre forskjellige klassiske musikkverk. Lytterne skulle finne ut hvem som hadde komponert verkene, og det ble trukket ut tre vinnere som fikk en CD-plate i premie etter eget ønske. Som regel ble det gitt en premie i tillegg for riktige verktitler. For å hjelpe lytterne på glid gav programlederne en ledetråd over et gitt tema (komponistene hadde fødselsdag i samme måned, verkene hadde samme tema i tittelen og lignende).
Én gang pr måned ble konkurransen kalt "klar en komponist". Det spiltes da isteden eksempler fra tre verk av samme komponist av fallende vanskelighetsgrad. Det ble i dette tilfellet gitt en større premie for tre riktige verktitler.
30. april 2008 ble program nummer tusen markert med en konsert med kringkastingsorkesteret i Store studio i NRK.
Første program ble sendt den 9. oktober 1988. Siste program ble sendt 21. juni 2015.
EM i friidrett 2010 – Sjukamp
Kvinnenes sjukamp under EM i friidrett fant sted den 30. og 31. juli 2010 på Estadi Olímpic Lluís Companys i Barcelona.
Sammenlagt
undefined
Oristano
Oristano (sardisk: Aristànis) er en italiensk kommune i provinsen Oristano i regionen Sardinia. Den har 31 687 innbyggere og ligger rundt 9 meter over havet.
Graset er grønt for æille
Graset er grønt for æille er en samleplate med Alf Prøysen, utgitt på 3 LP-plater av den norske Bokklubben i 1980. Albumet ble gjenutgitt på CD i 1993.
Vestfold Orgelbygg
Vestfold Orgelbygg var et orgelbyggeri i Sandefjord som mellom 1966 og 1969 produserte 14 orgler. Firmaet ble etablert av Einar Gulbrandsen. Orgelet til Hem kirke i Lardal var det første, og orgelet til Sandar kirke det største.
John Magee
John Magee er navnet til flere personer:
Dennis Bowsher
Dennis Bowsher (født 7. april 1983) er en amerikansk moderne femkjemper. Han representerte landet sitt under Sommer-OL 2012 i London, der han ble nummer 32.
Poseidonios
Poseidonios (gresk: Ποσειδώνιος, i betydningen «av Poseidon») med tilnavnene «fra Apameia» (ὁ Ἀπαμεύς) eller «fra Rhodos» (ὁ Ῥόδιος) (født ca. 135 f.Kr., død 51 f.Kr.), var gresk stoisk filosof, politiker, astronom, geograf, historiker og lærer, født i Apamea i Syria. Han ble utropt som det største universalgeni i sin tid. Ingen av hans store mengde av verker kan bli lest i sin helhet i dag, da de eksisterer kun i fragmenter.
Terrorangrepet i Bologna 2. august 1980
Bolognamassakren, også kjent i Italia som Strage di Bologna, var et terroristangrep mot sentralstasjonen i Bologna i Italia 2. august 1980, der 85 mennesker ble drept og mer enn 200 ble såret. Den høyreradikale terroristorganisasjonen Ordine Nuovo ble anklaget for angrepet, mens blant annet to italienske etterretningsagenter ble dømt for å ha hindret etterforskningen.
Poseidonios
Bakgrunn
Poseidonios, hans kallenavn var «atleten», ble født som greker i en familie i Apamea, en hellenistisk by ved elven Orontes i nordlige Syria, og han døde antagelig enten i Roma eller på Rhodos. Poseidonios fullførte en høyere utdannelse i Athen, hvor han var en student av den aldrende Panaitios, leder av den stoiske skole. Han bosatte seg en gang rundt 95 f.Kr. på Rhodos, en maritim stat, kjent for vitenskapelig forskning, og her ble han borger.
Politiske posisjoner
På Rhodos tok Poseidonios aktivt del i det politiske liv, og hans høye rang er uttrykk for de posisjoner han hadde. Han fikk den høyeste offentlige posisjon som en av prytaneis (presidenter, med seks måneders tjeneste) av Rhodos. Han tjente som ambassadør til Roma i 87 – 86 f.Kr., i løpet av tiden til Gaius Marius og Lucius Sulla
Terrorangrepet i Bologna 2. august 1980
Til dags dato er ingen av de ansvarlige bak terroraksjonen eller motivene for den kjent.
2. august blir markert som en minnedag for terrorangrepet. Byen Bologna sammen med foreningen for de etterlatte organiserer hvert år en internasjonal konkurranse som ender med en konsert i byens torg, Piazza Maggiore.
Poseidonios
Politiske posisjoner
Som mange andre greske intellektuelle foretrakk Poseidonios Roma som en stabiliserende makt i en urolig verden. Hans forbindelser med den romerske herskende klasse var ikke bare politisk viktig, men også av stor betydning for hans vitenskapelig forskning. Hans inntreden i regjeringen ga Poseidonios mektige forbindelser som gjorde det lettere å reise til fjerne steder, selv områder utenfor romersk kontroll.
Reiser
I Hispania ved atlanterhavskysten av Gades (dagens Cádiz), kunne Poseidonios observere tidevannet langt høyere enn ved hans kjente Middelhavet. Han skrev daglige tidevannstabeller som var knyttet til månens kretsløp, og mens vannstanden kunne variere med månens sykluser, kom han opp med hypotesen om årlige tidevannssykluser som var synkronisert med jevndøgn og solverv.
I Gallia studerte han keltisktalende gallere. Han etterlot levende beskrivelser av de ting han så med sine egne øyne mens han var blant dem: menn som var betalt for å la deres struper bli kuttet over for publikums underholdning og nagling av hodeskaller som trofeer over dørene. Han merket seg også at gallerne hedret druidene som Poseidonios betraktet som filosofer, og konkluderte at selv barbarisk «stolthet og lidenskap ga rom for visdom, og Ares står i respekt for musene.» Poseidonios skrev en geografisk avhandling om landene til gallerne som siden har gått tapt, men den er referert i omfattende grad (både direkte og indirekte) i verkene til Diodorus Siculus, Strabon, Cæsar og Tacitus' Germania.
Skole
Poseidonios' omfattende skrifter og forelesninger ga ham en autoritet som en lærd og gjorde ham kjent over hele den gresk-romerske verden. På Rhodos vokste det opp en skole rundt hans virksomhet. Hans barnebarn, Jason, som var sønn av hans datter og Menekrates fra Nysa i Karia, fulgte i hans fotspor og fortsatte hans skole på Rhodos. Selv om lite er kjent om organiseringen av skolen, er det klart at Poseidonios hadde en stødig strøm av greske og romerske studenter.